kardosdrur/scandi-wiki huggingface dataset:
Bailey Peacock-Farrell

Bailey Peacock-Farrell (født 29. oktober 1996) er en nordirsk fodboldspiller (målmand), der spiller for AGF, hvortil han er udlånt fra engelske Burnley F.C., samt for det nordirske landshold.

Karriere 
Peacock-Farrrell er opvokset i England og spillede oprindeligt for Middlesbrough F.C., men i 2013 kom han til Leeds United F.C.

Leeds 
I 2015 fik han sin første professionelle kontrakt med klubben, og i 2016 fik han førsteholdsdebut i the Championship, da klubbens førstemålmand blev udvist i en kamp. Snart efter fik han sin kontrakt forlænget, og i efteråret 2017 var han kortvarigt udlånt til York, hvor han spillede fire kampe. 

Først i marts 2018 fik han sin anden førsteholdskamp for Leeds, og han spillede derpå resten af sæsonen i the Championship samt begyndelsen af den kommende sæson. Da Leeds købte Kiko Casilla fra Real Madrid F.C., blev Peacock-Farrell degraderet til udskiftningsbænken. Han fik en enkelt kamp senere i sæsonen, da Casilla havde karantæne, men det var ikke tilstrækkeligt for den   ambitiøse Peacock-Farrell.

Burnley 
Derfor skrev Peacock-Farrell i sommeren 2020 kontrakt med Premier League-klubben Burnley F.C., hvor han skulle konkurrere med blandt andet Joe Hart og Nick Pope, der begge havde opnået landskampe for . Han fik derfor først debut på klubbens førstehold i efteråret 2020, og i sommeren 2021 blev han udlånt til Sheffield Wednesday i League One for den kommende sæson.

Han fik succes i Sheffield og blev blandt andet den første målmand i klubbens historie, der holdt modstanderne fra at score i de første fem kampe i turneringen.

I sommeren 2022 vendte han tilbage til Burnley, der i mellemtiden var rykket ned i the Championship, og han fik i alt otte ligakampe i sæsonen 2022-2023 samt flere pokalkampe.

AGF 
I sommeren 2023 havde AGF i den danske Superliga behov for en målmand til at supplere førstemålmanden Jesper Hansen og den unge Jonathan Hutters. Valget faldt der på Peacock-Farrell, som cheftræner Uwe Rösler havde trænet i Leeds. Den aarhusianske klub lejede derpå nordireren for sæsonen 2023-2024.

Han fik debut allerede i sæsonens anden superligakamp, da AGF hjemme tabte 1-3 til FC Nordsjælland.

Landshold 
Skønt født i England er Peacock-Farrell kvalificeret til at spille for , da hans bedstefar er fra denne del af Storbritannien. Han blev indkaldt til en træningslejr for nordirske landsholdsspillere i maj 2017, og han fik en enkelt kamp på det nordirske U/21-landshold i marts 2018 i en kamp mod , hvor han holdt modstanderne fra at score.

Han kom derpå med i A-landsholdstruppen og fik sin debut i en venskabskamp mod  i maj 2018, da han blev skiftet ind i pausen. Han fik sin første hele A-landskamp i en Nations League-kamp mod  senere samme år. Han blev snart fast valg som førstemålmand for  og har pr. 30. juli 2023 spillet 39 landskampe.

Referencer

Eksterne henvisninger 

Fodboldspillere fra Nordirland
Fodboldspillere fra Middlesbrough F.C.
Fodboldspillere fra Leeds United F.C.
Fodboldspillere fra York City F.C.
Fodboldspillere fra Burnley F.C.
Fodboldspillere fra Sheffield Wednesday F.C.
Fodboldspillere fra AGF
BGH Edelstahl Freital

BGH Edelstahl Freital er en tysk stålindustri- og mineindustriselskab med hovedkvarter i Freital, Sachsen. Det er et datterselskab til BGH Holding (Boschgotthardshütte). Sächsische Gußstahlfabrik blev grundlagt i 1855 i Döhlen, Freital.

Referencer 

Metalvirksomheder fra Tyskland
Etableret i 1855
Heinrich Schmid

Heinrich Schmid tidligere Malerwerkstätten Heinrich Schmid er en tysk håndværks- og byggevirksomhed. I 1914 etablerede Heinrich Schmid en malerforretning.
I 2020 havde de 5.774 ansatte fordelt på 175 afdelinger i 5 lande. Omsætningen var på 606 mio. euro.

Referencer 

Bygge-, konstruktions- og anlægsvirksomheder fra Tyskland
Etableret i 1914
Aude Biannic

Aude Biannic (født 17. marts 1991 i Landivisiau) er en fransk cykelrytter. 

Hun blev fransk mester i banecykling (forfølgelsesløb) i 2011 og i landevejsløb i 2018. Derudover tog hun sølv i pointløbet under Junior EM i banecykling i 2009.

Referencer

Eksterne henvisninger 

Kvindelige cykelryttere fra Frankrig
Deltagere for Frankrig ved sommer-OL 2012
Cykelryttere ved sommer-OL 2012
Class of 1999

Class of 1999 er en amerikansk film fra 1990 af Mark L. Lester.

Medvirkende 
 Bradley Gregg som Cody Culp
 Traci Lind som Christie Langford
 John P. Ryan som Mr. Hardin
 Pam Grier som Miss Connors
 Patrick Kilpatrick som Mr. Bryles
 Stacy Keach som Dr. Robert "Bob" Forrest
 Malcolm McDowell som Dr. Miles Langford
 Joshua John Miller som Angel Culp

Referencer

Eksterne henvisninger 

 

Amerikanske film fra 1990
Actionfilm fra USA
Club Fed

Club Fed er en amerikansk film fra 1990 af Nat Christian.

Medvirkende 
 Burt Young
 Allen Garfield
 Judy Landers
 Lance Kinsey
 Sherman Hemsley
 Karen Black
 Joseph Campanella
 Mary Woronov
 Lyle Alzado

Referencer

Eksterne henvisninger 

 

Amerikanske film fra 1990
Komediefilm fra USA
Coins in the Fountain

Coins in the Fountain er en amerikansk film fra 1990 af Tony Wharmby.

Medvirkende 
 Loni Anderson som Leah 
 Stepfanie Kramer som Nikki Taylor 
 Shanna Reed som Bonnie 
 Carl Weintraub som Joe Marino
 Stuart Wilson som Marcello 
 David Wilson som Phil 
 Anthony Newley som Alfred

Referencer

Eksterne henvisninger 

 

Amerikanske film fra 1990
Romantiske komediefilm fra USA
Cold Dog Soup

Cold Dog Soup er en britisk film fra 1990 af Alan Metter.

Medvirkende 
 Randy Quaid
 Frank Whaley 
 Christine Harnos

Referencer

Eksterne henvisninger 

 

Britiske film fra 1990
Komediefilm fra USA
Sicilianeren

Sicilianeren (engelsk originaltitel The Sicilian) er en roman af den amerikanske forfatter Mario Puzo. Den blev udgivet i 1984 via Random House Publishing Group () og er baseret på den sicilianske kriminelle Salvatore Giulianos liv. Den foregår i samme univers som Puzos mest berømte værk The Godfather (1969), og indeholder flere karakterer fra The Godfather. Den betragtes som The Godfathers litterære efterfølger, og som den anden bog i The Godfather-serien. Den blev filmatiseret i 1987 med Michael Cimino som instruktør og Christopher Lambert som Salvatore Guiliano. Godfather-referencer fra bogen blev dog fjernet i filmen af copyright-årsager, så Peter Clemenza og Michael Corleone medvirkede ikke.

I romanen ændrede Puzo med vilje Salvatore Giulianos navn til at blive stavet som "Guiliano". Romanen er baseret på Giulianos virkelige liv, men er fiktion.

Referencer 

Litteratur i 1984
Litteratur fra Italien
The Godfather
VM i e-cykling 2022

VM i e-cykling 2022 var den anden udgave af UCI Cycling Esports World Championships, de årlige verdensmesterskaber for esport landevejscykelløb. Den blev afholdt den 26. februar 2022 på platformen Zwift. Regionale kvalifikationer fandt sted 27.-28. november 2021.

Sammen med professionelle ryttere, inviteret af deres respektive nationale cykelorganisationer til at konkurrere i mesterskaberne, afholdt Zwift en række kvalifikationsbegivenheder. Den første runde Continental Open-begivenhedsserie var åben for alle berettigede ryttere i Zwift-samfundet. Anden runde af Continental Qualifiers afgjorde derefter de community-ryttere, der vandt en plads i UCI Cycling Esports World Championships i februar 2022.

Herreløbet blev vundet af 2020 Zwift Academy-vinderen Jay Vine, mens kvindeløbet blev vundet af Loes Adegeest.

Referencer

Eksterne henvisninger 
 UCI Cycling Esports World Championships live-streamed video
 New Scotland Map In Upcoming UCI 2023 World Championship.

2022
E-cykelløb i 2022
Steve Kinch

Bassisten i Manfred Mann's Earth Band,Steve Kinch, er født den 17. maj 1955. Kinch spillede først guitar, da han som 12 - årig fik en sådan i julegave af sine forældre. Som fjortenårig startede han med at spille i et lokalt band, og to år senere forlod han skolen og blev ansat på en fabrik, der fremstiller glas.

Han spillede stadig i Bandet, men da han var fyldt 18, bad hans gode ven, Steve Demetri, ham om at skifte til basguitar, idet vennens Band Stallion manglede en bassist. Kinch accepterede tilbuddet og har spillet bas siden da.

I 1974 dannede han sammen med Andy Qunta, Tony Qunta og Lol Cooksey Factory, som i de følgende år spillede i alle egne af United Kingdom. I 1977/78 forlod Cooksey Bandet, men de tre øvrige fortsatte under navnet  Head On, som forsøgte at spille en mere sofistikeret stil.Head On fik ikke nogen succes og blev opløst to år senere.

I 1980 dannede skuespillerinden Hazel O'Connor og saxofonisten Wesley Magoogan sammen med Andy Qunta og Kinch et tour -band, som var på adskillige turneer og medvirkede i shows på TV. Han blev "opdaget" af Jim Capaldi i 1984, men spillede kun kortvarigt med dennes Band. Kinch var dog senere med til at indspille Capaldis sidste album Poor Boy Blue.

I 1985 fik  Kinch chancen for at overtage den ledige plads som bassist i Manfred Mann's Earth Band på anbefaling af Qunta, som havde skrevet Tribal Statistics, der forefindes på albummet Somewhere in Afrika, fra 1982. Efter en succesfuld audition blev Kinch fast medlem i Bandet i 1985.
 PÅ dette tidspunkt var nogle af numrene på det følgende album Criminal Tango allerede blevet inspillet, så Kinch medvirker kun på nogle af dem. Premieren på Criminal Tango -tour den 24. marts 1986 i Woking, Surrey var Kinch's første live optræden med Earth Band. I perioden fra 1987 til 1991 turnerede Kinch med The Rubettes. og Kinch medvirkede ikke på albummet fra 1987, Masque. På grund af dette albums manglede succes opløste Manfred Mann midlertidig  Earth Band. I foråret 1991 besluttede Mann at gendanne Bandet med Kinch som basguitarist. I 1992 påbegyndte Earth Band indspilningen af det følgende album, som dog først udkom i 1996 med titlen Soft Vengeance. Den efterfølgende turne blev optaget og udgivet på albummet Mann Alive. Siden da har Bandet turneret regelmæssigt, mens det blot er blevet til få udgivelser af albums, blandt andre en live DVD Angel Station in Moscow fra 2004. Kinch medvirker stadig på turneerne, hvor Earth Band blandt andet har besøgt Danmark i 2022 og 2023.

Diskografi med Earth Band

 1986: Manfred Mann's Earth Band with Chris Thompson • Criminal Tango
 1996: Soft Vengeance
 1998: Mann Alive
 2004: Manfred Mann '06 with Manfred Mann's Earth Band • 2006
 2009: Bootleg Archives, Volumes 1-5

Referencer

Bassister fra Storbritannien
Kesseböhmer

Kesseböhmer Holding KG eller Kesseböhmer-Gruppe er en tysk metalvareproducent med hovedkvarter i Bad Essen, Niedersachsen. Deres produkter omfatter beslag og møbler til forskellige industrier samt galvanisering til bilindustrien.
I 1954 overtager Josef og Heinrich J. Kesseböhmer produktionsfaciliteterne fra firmaet Becker & Co. i Dahlinghausen..

Referencer 

Metalvirksomheder fra Tyskland
Etableret i 1954
Netzsch-Gruppe

Erich Netzsch GmbH & Co. Holding KG er en tysk maskinproducent med hovedkvarter i Selb, Bayern. Virksomheden ejes af familien Netzsch. De beskæftiger 3.700 ansatte i 210 afdelinger og i 2019 var deres omsætning på 562 mio. euro. Produkterne er pumper og pumpesystemer samt analyse- og prøvemaskiner til maling og lak.
Thomas og Christian Netzsch grundlagde virksomheden i 1873 i Selb.

Referencer 

Maskinproducenter fra Tyskland
Etableret i 1873
Rune Selsing

Rune Selsing (f. 1982) er en dansk filosof, forfatter, kommentator og foredragsholder. Han har skrevet i Jyllands-Posten siden 2012 og anmelder bøger i Berlingske.

Selsing er uddannet cand.mag i filosofi og cand. polit. begge fra Københavns Universitet. I den offentlige debat har han især skrevet om kultur, borgerlighed, indvandring, kunst og eksistentialisme, og han er erklæret nationalkonservativ.

Sammen med sin hustru, Eva Selsing, udgav han i 2022 den filosofiske debatbog Den Borgerlige Orden.

Privat 
Rune Selsing er gift med Eva Selsing, og sammen har de fire børn.

Referencer 

 

Filosoffer fra Danmark
Forfattere fra Danmark
Foredragsholdere fra Danmark
Rasheedat Ajibade

Rasheedat Ajibade (født 8. december 1998) er en kvindelig nigeriansk fodboldspiller, der spiller angreb for spanske Atlético Madrid i Liga F og Nigerias kvindefodboldlandshold. Hun blev i 2017 udnævnt som en af Afrikas 10 mest lovende talenter for fremtiden af fodboldmagasinet Goal.com.

Den 1. januar 2021 annoncerede hun sit skifte til den spanske storklub Atlético Madrid, på en to-årig aftale. Året efter, forlængede hun til 2025. Hun blev i juni 2023 udtaget til den officielle trup frem mod VM i fodbold 2023 i Australien/New Zealand.

Referencer

Eksterne henvisninger 
 

Kvindelige fodboldspillere fra Nigeria
Kvindelige fodboldlandsholdsspillere fra Nigeria
Fodboldspillere fra Atlético Madrid Femenino
Fodboldspillere fra Avaldsnes IL
Lost Frequencies

Felix De Laet (født 30. november 1993), kendt under sit kunstnernavn Lost Frequencies, er en belgisk DJ og musikproducer. Han er bedst kendt for sine singler "Are You with Me" i 2014, "Reality" i 2015 og "Where Are You Now" med Calum Scott i 2021.

Diskografi 
Less Is More (2016)
Alive and Feeling Fine (2019)

Hæder

DJ Magazine Top 100

Referncer

Eksterne henvisninger 

[[

Dj's fra Belgien
Det Allerhelligste

Det Allerhelligste (hebraisk: קֹדֶשׁ הַקֳּדָשִׁים‎ transskription: haqQŏḏāšīm eller Kodesh HaKodashim; eller også הַדְּבִיר transskription: haDəḇīr, oversat: "helligdommen") er et udtryk i den hebraiske bibel, der henviser til Tabernaklets indre helligdom, hvor Guds nærvær viste sig. I henhold til hebraisk tradition var området afgrænset af fire søjler, der holdt forhænget op, hvorunder Pagtens Ark blev holdt over gulvet. Ifølge det hebraiske skrift indeholdt arken de ti bud, som blev givet af Gud til Moses på Sinaibjerget. Templet i Jerusalem blev efter sigende bygget af kong Salomon til at opbevare arken.

Gamle jødiske traditioner betragtede Det Allerhelligste som det åndelige knudepunkt mellem Himmel og Jord – såkaldte "<i>axis mundi</i>".

Som en del af det jødiske tempel i Jerusalem lå Det Allerhelligste et sted på Tempelbjerget; dets præcise placering på bjerget er i dag omstridt. Nogle klassiske jødiske kilder identificerer dens placering ved grundstenen (undertiden også omtalt som den ædle klippe), som ligger under Klippekuplen. Andre jødiske forskere hævder, at placeringen af Templet ville have været mod nord eller øst for den nuværende Klippekuple.

De kristne korsfarere forbandt Det Allerhelligste med Sjælenes Brønd, en lille hule, der ligger under Grundstenen i Klippekuplen.

Referencer 

Jødedom
Grundstenen

Grundstenen (hebraisk: אֶבֶן הַשְּׁתִיָּה, transskription: ʾEḇen hašŠəṯīyyā, direkte oversat: "Grundstenen"), også omtalt Den Ædle Klippe (Arabisk: الصخرة المشرفة, transskription: al-Saḵrah al-Mušarrafah, direkte oversat: "Den Ædle Klippe") er den klippe, som ligger i centrum af Klippehelligdommen i Jerusalem. Den er også kendt som Den Gennemborede Sten, fordi den har et lille hul i det sydøstlige hjørne, der fører ind i en hule under klippen, kendt som Sjælenes Brønd.

Traditionelle jødiske kilder nævner stenen som det sted, hvorfra verdens skabelse begyndte. Det var på denne klippe, at Adam – og senere Kain og Abel samt Noa – ofrede til Gud. Jødiske kilder identificerer ligeledes klippen som stedet hvor Abrahams ofring af Isak fandt sted. Klassiske jødiske kilder identificerer ligeledes placering af Det Allerhelligste til at være sammenfaldende med grundstenen.

Tempelbjerget, hvor grundstenen er placeret, menes af nogle muslimer at være der, hvor Muhammed begyndte sin mytiske natrejse. Selvom Koranen ikke specifikt nævner Jerusalem i navn som opstandelsesstedet, men i stedet betegner stedet som "den fjerneste moske" (hvorfra den senere byggede Al-Aqsa-moske blev navngivet), specificerer Hadith – Muhammeds optagne ord – at Al-Aqsa-moskeen er i Jerusalem.

Referencer 

Jødedom
Islam
Grimme-Gruppe

Grimme-Gruppe (datterselskab Grimme Landmaschinenfabrik GmbH & Co. KG) er en tysk producent af jordbrugsmaskiner til kartofler, sukkerroer og grøntsager. De har hovedkvarter i Damme, Niedersachsen. I 2020 havde de 2.700 ansatte og en omsætning på 453 mio. euro.
I 1861 grundlagde Franz Carl Heinrich Grimme en smedje.

Referencer 

Maskinproducenter fra Tyskland
Etableret i 1861
Horsch

Horsch Maschinen GmbH er en tysk producent af jordbrugsmaskiner med hovedkvarter i Schwandorf, Bayern. I dag producerer de harver, grubber, såmaskiner, tipvogne og sprøjter. I 2018 havde de 1.600 ansatte og en omsætning på 400 mio. euro.
I 1984 blev Horsch Maschinen GmbH grundlagt af Michael og Walter Horsch.

Referencer 

Maskinproducenter fra Tyskland
Etableret i 1984
The Devil

The Devil kan henvise til:

 The Devil (film fra 1908) – amerikansk stumfilm fra 1908 af D. W. Griffith
 The Devil (film fra 1915) – amerikansk stumfilm fra 1915 af Thomas H. Ince og Reginald Barker
 The Devil (film fra 1921) – amerikansk stumfilm fra 1921 af James Young
Otava (flod)

Otava (tysk Wottawa) er en flod i det vestlige og sydlige Bøhmen i Tjekkiet. Den er en venstre biflod til Vltava-floden. Den er 112 km  lang, og dens afvandingsområde er omkring 3.840 km2, hvoraf 3.827 km2 er i Tjekkiet. Floden løber gennem flere byer, herunder Sušice, Strakonice og Písek. Flodens navn er af keltisk oprindelse. Det er en populær flod til vandsport. Den historiske region Prachenskos lokale dialekt bruger også navnet "Wotāva".

Referencer 

Floder i Tjekkiet
UAE Team Emirates Gen Z

UAE Team Emirates Gen Z er et cykelhold fra Forenede Arabiske Emirater, som fra 2024 skal kører som et UCI kontinentalhold. Det bliver udviklingshold for UCI World Tour-holdet .

Referencer

Eksterne henvisninger 
 

Cykelhold fra Forenede Arabiske Emirater
Etableret i 2024
Gorka Sorarrain

Gorka Sorarrain Agirrezabala (født 21. maj 1996 i Tolosa) er en cykelrytter fra Spanien, der kører for .

Karriere 
Han er uddannet elektronikingeniør, og spillede basketball indtil han var 23 år. Han begyndte først at hellige sig cyklingen i starten af ​​Covid-19-pandemien på en træningscykel i sin lejlighed. Efter afslutningen på pandemien meldte han sig til forskellige amatørløb i Spanien.
I 2022 deltog han i de første officielle konkurrencer. I april 2022 blev han en del af amatørholdet Baqué Cycling Team. Fra 2023 skrev Sorarrain kontrakt med kontinentalholdet BAI-Sicasal-Petro de Luanda som kørte på angolansk licens. I juni 2023 blev han nummer fem i det spanske landevejsmesterskab. Fra slutningen af juli samme år skrev han en kontrakt med proteamet . Aftalen var gældende til udgangen af 2025.

Referencer

Eksterne henvisninger 
 
 

Mandlige cykelryttere fra Spanien
Jack Carlin

Jack Carlin (født 23. april 1997) er en britisk cykelrytter.

Han repræsenterede Storbritannien ved sommer-OL 2020 i Tokyo, hvor han tog sølv i holdsprinten og bronze i spurten.

Referencer

Eksterne henvisninger 

Mandlige cykelryttere fra Storbritannien
Deltagere for Storbritannien ved sommer-OL 2020
Cykelryttere ved sommer-OL 2020
Medaljevindere ved sommer-OL 2020
olympiske sølvmedaljevindere fra Storbritannien
Olympiske bronzemedaljevindere fra Storbritannien
Olympiske medaljevindere i cykling
Sydney Football Stadium (2022)

Sydney Football Stadium (for sponsormæssige årsager: Allianz Stadium) er et stadion i Moore Park, Sydney. Det erstattede det gamle Sydney Football Stadium og blev indviet den 28. august 2022.

Stadionet var blandt værtsbyerne under VM i fodbold 2023 i Australien/New Zealand.

Referencer

Eksterne henvisninger 

Fodboldstadioner i Australien
Sydney
Etableret i 2022
Stadium Australia

Stadium Australia (for sponsormæssige årsager: Accor Stadium) er et stadion i Sydneys olympiske park, Sydney. Det blev indviet den 6. marts 1999. 

Stadionet blev brugt under Sommer-OL 2000 i Sydney til åbnings- og afslutningsceremonien samt atletik- og fodbolddisciplinerne. Det var også blandt værtsbyerne under VM i fodbold 2023 i Australien/New Zealand, hvor finalekampen blev spillet.

Referencer

Eksterne henvisninger 

Fodboldstadioner i Australien
Sydney
Etableret i 1999
Roselord Borgella

Roselord Borgella (født 1. april 1993) er en kvindelig haitiansk fodboldspiller, der spiller angreb for franske Dijon i Division 1 Féminine og Haitis kvindefodboldlandshold. Hun har optrådt i både amerikansk, sydkoreansk, chilensk, israelsk og fransk fodbold.

Hun blev i juni 2023 udtaget til den officielle trup frem mod VM i fodbold 2023 i Australien/New Zealand for Haitis landshold.

Referencer

Eksterne henvisninger 
 

Kvindelige fodboldspillere fra Haiti
Kvindelige fodboldlandsholdsspillere fra Haiti
Fodboldspillere fra Dijon FCO (kvinder)
Nérilia Mondésir

Nérilia Mondésir (født 17. januar 1999) er en kvindelig haitiansk fodboldspiller, der spiller angreb for franske Montpellier i Division 1 Féminine og Haitis kvindefodboldlandshold, som anfører. 

Hun blev i juni 2023 udtaget til den officielle trup frem mod VM i fodbold 2023 i Australien/New Zealand for Haitis landshold.

Referencer

Eksterne henvisninger 
 

Kvindelige fodboldspillere fra Haiti
Kvindelige fodboldlandsholdsspillere fra Haiti
Fodboldspillere fra Montpellier HSC (kvinder)
Melchie Dumornay

Melchie Dumornay (født 17. august 2003) er en kvindelig haitiansk fodboldspiller, der spiller midtbane for franske Olympique Lyonnais Féminin i Division 1 Féminine og Haitis kvindefodboldlandshold. Hun anses for at være en af tidens største talenter i kvindefodbold, hvorfor hun i 2022 også vandt fodboldmagasinet Goal.coms NXGN award som den bedste teenage spiller i verden. Den 16. januar 2023 blev det annonceret, at Dumornay havde skrevet kontrakt med de forsvarende mestre i franske Division 1 Féminine, Olympique Lyonnais Féminin fra start den 1. juli 2023. Hun har kontrakt med klubben frem til juni 2026.

I 2020 fik hun officielt debut på det haitiske landshold i OL-kvalifikationskamp mod , hvor hun startede inde og spillede samtlige 90 minutter. To år efter, den 21. februar 2022, scorede Dumorney to gange i den sidste VM-kvalifikationskamp mod , hvilket sikrede landsholdet deres historiske slutrundedebut. Hun blev i juni 2023 udtaget til den officielle trup frem mod VM i fodbold 2023 i Australien/New Zealand for Haitis landshold.

Referencer

Eksterne henvisninger 
 

Kvindelige fodboldspillere fra Haiti
Kvindelige fodboldlandsholdsspillere fra Haiti
Fodboldspillere fra Olympique Lyonnais (kvinder)
Batcheba Louis

Batcheba Louis (født 15. juni 1997) er en kvindelig haitiansk fodboldspiller, der spiller angreb for franske FC Fleury 91 i Division 1 Féminine og Haitis kvindefodboldlandshold. I 2013 spillede hun for AS Tigresses i hjemlandet og blev her indtil slutningen af ​​2017. Derefter flyttede hun til Frankrig, hvor skrev under med Issy. Hun havde allerede gennemført et forsøg hos FC Metz i 2016, men handlen gik ikke igennem da kluben manglende økonomisk kapital for transferen. Hun har været under kontrakt med FC Fleury 91 siden 2022.  

Hun blev i juni 2023 udtaget til den officielle trup frem mod VM i fodbold 2023 i Australien/New Zealand for Haitis landshold.

Referencer

Eksterne henvisninger 
 

Kvindelige fodboldspillere fra Haiti
Kvindelige fodboldlandsholdsspillere fra Haiti
Fodboldspillere fra FC Fleury 91 (kvinder)
Kethna Louis

Kethna Louis (født 5. august 1996) er en kvindelig haitiansk fodboldspiller, der spiller forsvar for franske Montpellier HSC i Division 1 Féminine og Haitis kvindefodboldlandshold. 

Hun blev i juni 2023 udtaget til den officielle trup frem mod VM i fodbold 2023 i Australien/New Zealand for Haitis landshold.

Referencer

Eksterne henvisninger 
 

Kvindelige fodboldspillere fra Haiti
Kvindelige fodboldlandsholdsspillere fra Haiti
Fodboldspillere fra Montpellier HSC (kvinder)
Nicolas Delépine

Nicolas Delépine (født 4. maj 1979) er en fransk fodboldtræner, der siden 2022 har været landstræner for Haitis kvindefodboldlandshold. Han er derudover også klubtræner for Grenoble Foot 38 i Division 2 Féminine.

Delépine har tidligere trænet flere franske topklubber som Montpellier HSC, En Avant de Guingamp og FC Nantes.

I februar 2022 blev han udnævnt som ny landstræner for .. Her lykkedes det ham et år efter i marts 2023, at kvalificere landsholdet til deres første VM-slutrunde nogensinde. I juni 2023 udtog han den officielle trup frem mod VM i fodbold 2023 i Australien/New Zealand.

Referencer

Eksterne henvisninger 
 

Fodboldtrænere fra Frankrig
Trænere ved VM i fodbold 2023 (kvinder)